

Szám: 220-17/2013. 7. sz. napirendi pont anyaga

**Előterjesztés**

**Zalaszentgrót Városi Önkormányzat Képviselő-testülete**

**2013. november 28-i ülésére**

**Tárgy:** AZalaszentgróti Szociális és Gyermekjóléti Alapszolgáltatási Központ Gyermekjóléti Szolgálata, valamint a Zalaszentgróti Gazdasági Ellátó Szervezet elhelyezése

**Tisztelt Képviselő-testület!**

Zalaszentgrót Város Önkormányzatának Képviselőtestülete a 109/2013. (IX. 12.) számú határozatában döntött arról, hogy az Európai Mezőgazdasági és Vidékfejlesztési Alapból a LEADER térségek közötti együttműködés végrehajtásához nyújtandó támogatások részletes feltételeiről szóló 11/2013. (III. 5.) VM rendelet alapján támogatási kérelmet nyújt be a LEADER térségek közötti együttműködést támogató intézkedésre, partnerségben a Zala Termálvölgye Egyesülettel és a Panenerg Pannon Megújuló Energia Közhasznú Nonprofit Kft.-vel.

A pályázat tartalmazza többek között a Batthyány u. 13. szám alatti, 353/2 hrsz.-ú ingatlan - a volt Zeneiskola - épületének teljes körű építészeti és épületenergetikai felújítását, oly módon, hogy az minden elemében megismerhető és saját ingatlanán megismételhető legyen a térségi lakosság és vállalkozások számára. Sikeres pályázat esetén a támogatási intenzitás 100%, az ÁFA piaci alapú bérbeadása esetén visszaigényelhető, melynek vállalásával került beadásra a pályázat.

A Zalaszentgróti Szociális és Gyermekjóléti Alapszolgáltatási Központ Gyermekjóléti Szolgálata a Járási Hivatal kialakítása miatt ettől az évtől ebben az épületben, mint telephely végzi a tevékenységét.

A benyújtott pályázatunk első körben sikeresnek bizonyult. A támogatás elnyerése esetén az épület bérbeadása csak piaci alapon működhet és a pályázatban megfogalmazott céloknak kell teljesülni, így felvetődik a Gyermekjóléti Szolgálat elköltöztetésének szükségessége.

Zalaszentgrót Város Önkormányzatának Képviselő-testülete a 107/2013. (IX. 12.) számú határozatával Gazdasági Ellátó Szervezet (GESZ) létrehozásáról döntött. Ezáltal az Önkormányzat által fenntartott, működtetett intézmények gazdálkodással kapcsolatos feladatai egységesen, egy költségvetési szerv keretében kerülnek ellátásra. A gazdaságos üzemeltetés miatt célszerű az adminisztrációs feladatokat végző személyek koncentrált, egy helyen való elhelyezése.

-2-

A fentiek miatt helyet kellett keresni mindkét szervezet részére.

A Zalaszentgróti Közös Önkormányzati Hivatal épületében az Okmányiroda elköltözése esetén sincs elegendő helyiség, és elhelyezésük a Tömegszervezetek Székházában sem megoldható.

Az üresen álló volt ipari iskola épületének használatára igényt nyújtott be a KOLPING Oktatási és Szociális Intézményfenntartó Szervezet. Itt 50 férőhelyes államilag támogatott Kolping Idősek Ápoló Gondozó Otthonát alakítanák ki.

A Batthyány u. 15. szám alatti, 742 hrsz.-ú ingatlan, a volt gimnázium épülete jelenleg szintén üresen áll, így itt lehetőség nyílna a két szervezet elhelyezésére. A régi (magas tetős) épületrész átalakítása mutatkozik a legcélszerűbb és legköltséghatékonyabb megoldásnak.

A földszinti első traktusban elhelyezhetők a két szervezetnek szükséges irodahelyiségek, a vizesblokk, a tárgyaló és az egyéb kiszolgáló helyiségek. Az épület tartószerkezeti rendszerét nem érintené a változás. Kizárólag válaszfalak kialakításával és bontásával történne a szükséges helyiségek kialakítása.

Az épületrész lezárásával és a fűtési rendszer korszerűsítésével, illetve leválasztásával megoldható, hogy költséghatékony módon kizárólag a használt épületrész kerüljön fűtésre. A lépcsőházak elzárásával kiküszöbölhető az épület nem használt részeinek elkülönítése.

A szerkezetátalakítási tartalék felhasználásának részletes szabályairól szóló 22/2013. (VI. 11.) BM rendelet értelmében a központi költségvetésből vissza nem térítendő támogatást biztosítanak az Önkormányzat részére a szociális és gyermekjóléti alapellátás támogatásának kiegészítésére, az intézmény családsegítés és gyermekjóléti ellátás és házi segítségnyújtás működési kiadásaihoz 6.976 e Ft összegben.

Az ebből az összegből még rendelkezésre álló 5.900 e Ft célszerű és alapos átgondolás utáni karbantartási, működési célú felhasználásával megoldható az épületben szükséges összes építészeti és gépészeti munka elvégzése az alábbiak szerint:

**Elvégzendő karbantartási munkák:**

* falfelület festés, nyílászáró mázolás, fafelület mázolás, vakolatjavítás – 1.678.884,- Ft
* vizesblokk karbantartás (gépészetjavítás, -szerelés) – 984.000,- Ft
* burkolatok javítása – 700.000,- Ft
* fűtés karbantartás – 2. 504.317 Ft

**Összesen: bruttó 5.867.201,- Ft**

A telephely működtetése a tulajdonos önkormányzat kötelezettsége. A szükséges elhelyezés kialakításához elengedhetetlen a fenti karbantartás körébe nem beépíthető felújítási feladatok elvégzése, a kazán és a hozzá tartozó berendezések elhelyezésének terveztetése, engedélyeztetése, beszerzése, beszerelése, melynek összege: **bruttó 2.474.083,- Ft.** Ez az összegaz Önkormányzat 2013. évi költségvetése fejlesztési céltartalékának Polgármesteri Hivatal energiapályázat önrészéből biztosítható.

-3-

Amennyiben a testület egyetért a Gyermekjóléti Szolgálat ezen elhelyezési módjával, úgy szükséges az új telephely alapító okiratban történő rögzítése is.

A Zalaszentgróti Szociális és Gyermekjóléti Alapszolgáltatási Központ módosító okirata jelen előterjesztés 1. számú, egységes szerkezetű alapító okirata pedig a 2. számú mellékletét képezi.

A Gazdasági és Városfejlesztési Bizottság az előterjesztést megtárgyalta és a 93/2013. (XI. 21.) számú határozatában egyhangúan javasolja az 1. határozati javaslat elfogadását, mely szerint a Zalaszentgróti Szociális és Gyermekjóléti Alapszolgáltatási Központ Gyermekjóléti Szolgálat, illetve a Zalaszentgróti Gazdasági Ellátó Szervezet a Zalaszentgrót, Batthyány utca 15. szám alatti, 742 hrsz.-ú ingatlanban történjen elhelyezése és valósuljon meg a kazán terveztetése, engedélyeztetése, beszerzése és beszerelése.

A 94/2013. (XI. 21.) számú határozatában javasolja a Zalaszentgróti Szociális és Gyermekjóléti Alapszolgáltatási Központ módosító okiratának, valamint egységes szerkezetű alapító okiratának elfogadását.

Kérem a Tisztelt Képviselő-testületet, hogy az előterjesztés megvitatását követően fogadja el az alábbi határozati javaslatot.

**Határozati javaslat:**

1. Zalaszentgrót Város Önkormányzatának Képviselő-testülete egyetért a Zalaszentgróti Szociális és Gyermekjóléti Alapszolgáltatási Központ Gyermekjóléti Szolgálatának, illetve a Zalaszentgróti Gazdasági Ellátó Szervezetnek a Zalaszentgrót, Batthyány utca 15. szám alatti, 742 hrsz.-ú ingatlanban - a volt Gimnázium épületében - történő elhelyezésével. Az ingatlan földszintjén az irodák kialakításához szükséges átalakítás költségére a szerkezetátalakítási tartalék fedezetet nyújt.

Zalaszentgrót Város Önkormányzatának Képviselő-testülete egyetért azzal, hogy a kazán és a hozzá tartozó berendezések elhelyezéséhez szükséges terveztetés, engedélyeztetés, beszerzés és beszerelés megvalósuljon **bruttó 2.474 e Ft összegben,** melynek fedezetétZalaszentgrót VárosÖnkormányzata 2013. évi költségvetés fejlesztési céltartalékának, Polgármesteri Hivatal energiapályázat önrészéből biztosítja.

A képviselő-testület felkéri a polgármestert, hogy a döntésről tájékoztassa az intézmény vezetőjét, illetve tegye meg a szükséges intézkedéseket a kazán beszerzése érdekében.

**Határidő:** 2013.12.31.

**Felelős:** Baracskai József polgármester

2. Zalaszentgrót Város Önkormányzatának Képviselő-testülete a Zalaszentgróti Szociális és Gyermekjóléti Alapszolgáltatási Központ módosító okiratát, valamint egységes szerkezetű alapító okiratát az előterjesztés 1. és 2. mellékletének megfelelően elfogadja.

-4-

A képviselő-testület felkéri a polgármestert az okiratok aláírására.

**Határidő:** 2013.12.20.

**Felelős:** Baracskai József polgármester

**Zalaszentgrót**, 2013. november 22.

**Baracskai József**  polgármester

A határozati javaslat a törvényességi előírásoknak megfelel.

**Dr. Simon Beáta**

Jegyző

1. számú melléklet

**MÓDOSÍTÓ OKIRAT**

Zalaszentgrót Város Önkormányzatának Képviselő-testülete a 2013. november 28-i ülésén a …../2013. (XI. 28.)számú határozatával a Zalaszentgróti Szociális és Gyermekjóléti Alapszolgáltatási Központ alapító okiratát a következők szerint módosította.

Az alapító okirat a következőkkel módosul:

1. A Telephelye c. bekezdés a következő szövegrésszel egészül ki:

8790 Zalaszentgrót, Batthyány u. 15.

1. A záradék a következők szerint módosul:

„Záradék

A Zalaszentgróti Szociális és Gyermekjóléti Alapszolgáltatási Központ egységes szerkezetbe foglalt alapító okiratát Zalaszentgrót Város Önkormányzat Képviselő-testülete a 2013. november 28-án tartott ülésén a …./2013. (XI. 28.) sz. képviselő-testületi határozattal elfogadta, amely a bejegyzés napjával lép hatályba és felhatalmazta Baracskai József polgármestert az alapító okirat aláírására.”

Zalaszentgrót, 2013. november 15.

Baracskai József

polgármester

2. számú melléklet

**ALAPÍTÓ OKIRAT**

**A költségvetési szerv neve:** **Zalaszentgróti** **Szociális és Gyermekjóléti Alapszolgáltatási Központ**

**Székhelye:** 8790Zalaszentgrót, Batthyány L. u. 32.

**Telephelye:** 8790 Zalaszentgrót, Batthyány u. 13.

8790 Zalaszentgrót, Batthyány u. 15.

**Jogszabályban meghatározott közfeladata:**

Kötelező feladat: Gyermekjóléti, gyermekvédelmi szolgáltatás, idősek, fogyatékosok szociális ellátása a szociális igazgatásról és szociális ellátásokról szóló 1993. évi III. tv. 37/A. §. (1) bekezdése, 62 §., 63. §., 64 §., és 65/F. §. (1) bekezdésének a.) pontja, a gyermekek védelméről és a gyámügyi igazgatásról szóló 1997. évi XXXI. törvény 40.§-a alapján

**Az alapító szerve:**

* Almásháza Község Önkormányzata Képviselőtestülete

*székhelye: 8935, Almásháza, Béke u. 26.*

*képviselő neve:Németh Attila*

* Batyk Község Önkormányzata Képviselőtestülete

*székhelye: 8797, Batyk, Fő u. 11.*

*képviselő neve:Adorján Péter Géza*

* Döbröce Község Önkormányzata Képviselőtestülete

*székhelye: 8357, Döbröce, Rákóczi Ferenc u. 2.*

*képviselő neve: Klujber József*

* Dötk Község Önkormányzata Képviselőtestülete

*székhelye: 8799, Dötk, Fő u. 39.*

*képviselő neve: Boda Istvánné*

* Kallósd Község Önkormányzata Képviselőtestülete

*székhelye: 8785, Kallósd, Kossuth Lajos u. 19.*

*képviselő neve: Farkas Andrásné*

* Kehidakustány Község Önkormányzata Képviselőtestülete

*székhelye: 8784, Kehidakustány, Dózsa György u. 7.*

*képviselő neve: Lázár István*

* Kisgörbő Község Önkormányzata Képviselőtestülete

*székhelye: 8356, Kisgörbő Arany János u. 8.*

*képviselő neve: Szabó Ferenc*

* Kisvásárhely Község Önkormányzata Képviselőtestülete

*székhelye: 8341, Kisvásárhely, Petőfi Sándor u. 7.*

*képviselő neve:Reicz Jánosné*

* Ligetfalva Község Önkormányzata Képviselőtestülete

*székhelye: 8782, Ligetfalva, Petőfi Sándor u. 1.*

*képviselő neve:Perge Jánosné*

* Mihályfa Község Önkormányzata Képviselőtestülete

*székhelye: 8341, Mihályfa, Kossuth u. 57.*

*képviselő neve: Sélley Géza*

* Nagygörbő Község Önkormányzata Képviselőtestülete

*székhelye: 8356, Nagygörbő, Petőfi Sándor u. 43.*

*képviselő neve: Judi Oszkár*

* Óhíd Község Önkormányzata Képviselőtestülete

*székhelye: 8342, Óhíd, Petőfi út 3.*

*képviselő neve: Molnár András*

* Pakod Község Önkormányzata Képviselőtestülete

*székhelye: 8799, Pakod, Csány László utca 2.*

*képviselő neve: Halek László*

* Sénye Község Önkormányzata Képviselőtestülete

*székhelye: 8788, Sénye, Jókai Mór u. 1.*

*képviselő neve: Fölföldi László*

* Sümegcsehi Község Önkormányzata Képviselőtestülete

*székhelye: 8357, Sümegcsehi, Petőfi u. 1.*

*képviselő neve: Farkas Zsolt*

* Szalapa Község Önkormányzata Képviselőtestülete

*székhelye: 8341, Szalapa, Fő u. 49.*

*képviselő neve: Kiss Csaba*

* Tekenye Község Önkormányzata Képviselőtestülete

székhelye: *8793,* *Tekenye, Hunyadi u. 17.*

*képviselő neve: Tarsoly Róbert*

* Tilaj Község Önkormányzata Képviselőtestülete

*székhelye: 8783, Tilaj, Kossuth Lajos u. 10.*

*képviselő neve: Senkó József*

* Türje Község Önkormányzata Képviselőtestülete

*székhelye: 8796, Türje, Szabadság tér 9.*

*képviselő neve: Mlinárik László*

* Vindornyaszőlős Község Önkormányzata Képviselőtestülete

*székhelye: 8355, Vindornyaszőlős, Dózsa Gy. u. 21.*

*képviselő neve: Tálos Zoltán*

* Zalabér Község Önkormányzata Képviselőtestülete

*székhelye: 8798, Zalabér, Rákóczi Ferenc u. 2.*

*képviselő neve: Zsuppán József*

* Zalacsány Község Önkormányzata Képviselőtestülete

*székhelye: 8782, Zalacsány, Zrínyi Miklós u. 6.*

*képviselő neve: Nagy Lászlóné*

* Zalaszentgrót Város Önkormányzata Képviselőtestülete

*székhelye: 8790, Zalaszentgrót, Dózsa György u. 1.*

*képviselő neve: Baracskai József*

* Zalaszentlászló Község Önkormányzata Képviselőtestülete

*székhelye: 8787, Zalaszentlászló Kossuth Lajos u. 18.*

*képviselő neve: Feketéné Tarpál Ibolya*

* Zalavég Község Önkormányzata Képviselőtestülete

*székhelye: 8792, Zalavég, Béke u. 6.*

képviselő neve: Pék József Csaba

**Fenntartó neve:**Zalaszentgrót és környező települések Intézményfenntartó Társulása

8790 Zalaszentgrót Dózsa Gy. u. 1.

**Az irányító szerve /A Társulási Megállapodás szerint/**

Zalaszentgrót és környező települések Intézményfenntartó Társulásának Társulási Tanácsa

8790 Zalaszentgrót Dózsa Gy. u. 1.

**Alapítás dátuma:** 2000.01.01.

**Az intézmény számlavezetője:** OTP és Kereskedelmi Bank Rt Zalaszentgróti Fiókja.

**Az intézmény vezetőjének kinevezési rendje:** Az intézmény vezetőjének kinevezése a közalkalmazottak jogállásáról szóló 1992. évi XXXIII.tv. végrehajtásáról szóló 257/2000.(XII.26.) Korm. rendelet alapján legalább 5, legfeljebb 10 éves időtartamra szól. Az intézményvezetői munkakört nyilvános pályázat útján kell betölteni, a kinevezés a Zalaszentgróti Városi Önkormányzat képviselő-testületének kizárólagos hatáskörébe tartozik, a társult önkormányzatok polgármestereinek előzetes egyetértésével.

**Az intézmény foglalkoztatottjaira vonatkozó foglalkoztatási jogviszonyok megjelölése:**

Kjt, Mt.

**Típus szerinti besorolása:**

* Gazdálkodási jogköre: önállóan működő

**Az intézmény jogállása:** Önálló jogi személy.

**Az intézmény működési köre:** A szociális étkeztetés tevékenységi körben Zalaszentgrót Város közigazgatási területe és a képviselőtestületek között létrejött társulási megállapodás alapján Kallósd, Sénye és Tekenye községek közigazgatási területe.

A házi segítségnyújtás tevékenységi körben Zalaszentgrót város közigazgatási területe és a képviselő-testületek között létrejött társulási megállapodás alapján: Kallósd, Sénye és Tekenye községek közigazgatási területe.

Az idősek nappali ellátása tevékenységi körben Zalaszentgrót város közigazgatási területe és a képviselőtestületek között létrejött társulási megállapodás alapján Kallósd, Sénye és Tekenye községek közigazgatási területe.

A családsegítés, a gyermekjóléti szolgáltatás tevékenységi körökben Zalaszentgrót város közigazgatási területe és a képviselő-testületek között létrejött társulási megállapodás alapján: Almásháza, Batyk, Döbröce, Dötk, Kallósd, Kehidakustány, Kisgörbő, Kisvásárhely, Ligetfalva, Mihályfa, Nagygörbő, Óhíd, Pakod, Sénye, Sümegcsehi, Szalapa,

Tekenye, Tilaj, Türje, Vindornyaszőlős, Zalabér, Zalacsány, Zalaszentlászló és Zalavég községek közigazgatási területe.

**Az intézmény gazdálkodása:** Az előirányzatok feletti jogosultság szempontjából

teljes jogkörrel rendelkező költségvetési szerv.

Pénzügyi – gazdasági feladatait a Zalaszentgróti Napköziotthonos Óvoda és Egységes Óvoda-Bölcsőde látja el.

**A feladat ellátását szolgáló vagyon adatai:**

Az intézmény feladatának ellátásához szükséges ingó és ingatlan vagyont Zalaszentgrót Város Önkormányzatának Képviselő-testülete bocsátja az intézmény rendelkezésére.

**A székhely adatai:** 8790 Zalaszentgrót, Batthyány L. u. 32.

Helyrajzi szám: 901

Tulajdonos: Zalaszentgrót Város Önkormányzata

**A vagyon feletti rendelkezés joga:**

Az intézmény a székhelyén és a zalaszentgróti telephelyén kezelésében levő önkormányzati vagyont az önkormányzat vagyonáról és a vagyongazdálkodás szabályairól szóló módosított 18/2003.(X.22.) számú önkormányzati rendeletben foglaltak szerint köteles használni, hasznosítani, nyilvántartani.

**Alap tevékenysége:**

88 Szociális ellátás bentlakás nélkül

**Tevékenységi kör:**

* Idősek, fogyatékosok szociális ellátása bentlakás nélkül.
* Máshová nem sorolt egyéb szociális ellátás bentlakás nélkül. (Gyermekjóléti, gyermek-

védelmi szolgáltatás.

* Saját tulajdonú, bérelt ingatlan bérbeadása, üzemeltetése.
* Máshová nem sorolt egyéb szárazföldi személyszállítás.
* Közúti áruszállítás.
* Egyéb vendéglátás.

**Alkalmazott szakfeladatok 2012. január 1-jétől:**

880000: Bentlakás nélküli szociális ellátások komplex

Támogatása

881011: Idősek nappali ellátása

889201: Gyermekjóléti szolgáltatás

889921: Szociális étkeztetés

889922: Házi segítségnyújtás

889924: Családsegítés

**Alapvető szakágazata:**

889900: M.n.s. egyéb szociális ellátás bentlakás nélkül

**Záradék:**

A Zalaszentgróti Szociális és Gyermekjóléti Alapszolgáltatási Központ egységes szerkezetbe foglalt alapító okiratát Zalaszentgrót Város Önkormányzatnak Képviselő-testülete a 2013. november 28-án tartott ülésén a …./2013. (XI. 28.) sz. képviselő-testületi határozattal elfogadta, amely a bejegyzés napjával lép hatályba és felhatalmazta Baracskai József polgármestert az alapító okirat aláírására.

**Zalaszentgrót,** 2013. november 15.

**Baracskai József**

polgármester