**Sz:** 220-17/2013. 11. sz. napirendi pont

**Előterjesztés**

Zalaszentgrót Városi Önkormányzat Képviselő-testület

2013. november 28.-i ülésére

**Tárgy:** Pályázat jóváhagyása - Civil Alap – 2014 Pályázati Kiírás A Magyar Holokauszt Emlékév – 2014 kezdeményezéseinek, programjainak 2014. évi költségvetési támogatására

**Tisztelt Képviselő-testület!**

A Miniszterelnökséga „Magyar Holokauszt Emlékév – 2014” támogatására pályázatot tett közzé. A részvételi lehetőségre a Zalaegerszegi Zsidó Hitközség és a Béke-Shalom Baráti Társaság hívta fel figyelmünket és javaslatukra, valamint támogatásuk mellett a rövid határidő miatt az Önkormányzat pályázata beadásra került. Nyertes pályázat esetén 100%-os támogatás mellett valósulhatnak meg a tervezett programok. Nevezési díj nincs. Beadási határidő: 2013. november 15., elbírálás 2013. december 15.. Megvalósítási időszak: 2014. január 1. és 2014. december 31. között. A pályázati kiírásban nincs pontos információ a pénzügyi lebonyolításról, így vélhetően utófinanszírozott. A programok teljes költségvetése 3.240.000 Ft. Részletes ütemterv és költségterv mellékelve.

A pályázat keretében az alábbi programok valósulnának meg:

* Emléktábla avatása és fa ültetése a zalaszentgróti vasútállomásnál a Béke ligetben a megbékélést segítendő
* Kötetlen beszélgetés a zsidóság képviselőivel és vacsora a zsidó ételek bemutatásával egybekötve, a meghívott díszvendégekkel kb. 50 fő
* Szomorú Vasárnap című előadás - Városi Művelődési Központ
* Sabbathsong Klezmer Band előadása- Kossuth udvar
* Rendhagyó történelem óra a zalaszentgróti Deák Ferenc Ált. Isk. Gimn. és Alapf. Műv. Iskola gimnáziumi osztályai számára 9-12. osztály, összesen 4 osztály. Zsidó, meghívott előadókkal.
* Vetélkedő a II. világháborúval kapcsolatban (3 fős csapatokban)

Díjak:

1. díj társas utazás Auschwitzba 3 fő részére
2. díj Látogatás Budapesten a Terror Házába és a Páva utcai Zsinagógába, ellátással és könyvcsomag Zsidó írok műveiből

3. díj Látogatás Budapesten a Terror Házába és a Páva utcai Zsinagógába ellátással

* Kiállítás „Köztünk éltek” címmel a Zalaszentgróti járás elhurcolt zsidóságáról a Városi Művelődési Központban
* Kiállítás megnyitóval egybekötött előadás a zsidóságról, meghívott zsidó előadóval
* Kötetlen beszélgetés a meghívott díszvendégekkel és vacsora a kiállítás megnyitót követően

Az előterjesztéshez mellékelten csatoltam a beadott pályázat részletes megvalósítási ütemtervét, illetve a költségtervet.

A Pénzügyi és Ügyrendi Bizottság az előterjesztést megtárgyalta és a 87/2013.(XI. 21.) számú határozatában javasolja Zalaszentgrót Város Önkormányzat Képviselő-testületének a határozati javaslat elfogadását.

Kérem a Képviselő-testületet, hogy az előterjesztést megtárgyalni, majd azt követően a határozatot elfogadni szíveskedjen.

**Határozati javaslat**:

Zalaszentgrót Város Önkormányzata egyetért a Holokauszt 2014 emlékév programsorozatának megvalósításával, melyre vonatkozó a **Civil Alap – 2014 Pályázati Kiírás A Magyar Holokauszt Emlékév – 2014 kezdeményezéseinek, programjainak 2014. évi költségvetési támogatására elkészített pályázatot és annak beadását utólag jóváhagyja**. A képviselő testület felhatalmazza Baracskai József polgármestert a pályázathoz szükséges dokumentumok aláírására és az azzal kapcsolatos intézkedések megtételére.

Felelős: Baracskai József polgármester

Határidő: 2014. december 31.

**Zalaszentgrót**, 2013. november 22.

**Baracskai József**

polgármester

A határozati javaslat a törvényességi előírásoknak megfelel.

Dr. Simon Beáta

jegyző

**Zalaszentgrót Város Önkormányzatának pályázata a Magyar Holokauszt Emlékév – 2014 kezdeményezéseinek, programjainak 2014. évi költségvetési támogatására**

**Megvalósítási ütemterv**

Az egész éves programtervünk folyamatosan a köztudatban tartja az emlékévet, valamint időpontjai igazodnak az országos megemlékezések időpontjaihoz és a helyi zsidó közösség elhurcolásának időpontjaihoz (június hónap).

2014. április 16.

* Emléktábla avatása és fa ültetése a zalaszentgróti vasútállomásnál a Béke ligetben a megbékélést segítendő
* Kötetlen beszélgetés a zsidóság képviselőivel és vacsora a zsidó ételek bemutatásával egybekötve, a meghívott díszvendégekkel kb. 50 fő

2014. június 19. (csütörtök) és június 20. (péntek) –Kulturális programok

* Szomorú Vasárnap című előadás - Városi Művelődési Központ
* Sabbathsong Klezmer Band előadása- Kossuth udvar

2014. szeptember 1-5. között

* Rendhagyó történelem óra a zalaszentgróti Deák Ferenc Ált. Isk. Gimn. és Alapf. Műv. Iskola gimnáziumi osztályai számára 9-12. osztály, összesen 4 osztály. Zsidó, meghívott előadókkal.
* Vetélkedő a II. világháborúval kapcsolatban (3 fős csapatokban)

2014. október hónapban

* Kiállítás „Köztünk éltek” címmel a Zalaszentgróti járás elhurcolt zsidóságáról a Városi Művelődési Központban
* Kiállítás megnyitóval egybekötött előadás a zsidóságról, meghívott zsidó előadóval
* Kötetlen beszélgetés a meghívott díszvendégekkel és vacsora a kiállítás megnyitót követően

**Költségterv**

* Emléktábla avatása és fa ültetése a zalaszentgróti vasútállomásnál, a Béke ligetben a megbékélést segítendő **150.000 Ft**
* Kötetlen beszélgetés a zsidóság képviselőivel és vacsora a zsidó ételek bemutatásával egybekötve, a meghívott díszvendégekkel kb. 50 fő **200.000 Ft**
* Szomorú Vasárnap című előadás -VMK **800.000 Ft**
* Sabbathsong Klezmer Band- Kossuth udvar **800.000 Ft**
* Rendhagyó történelem óra a zalaszentgóti Deák Ferenc Ált. Isk. Gimn. és Alapf. Műv. Iskola gimnáziumi osztályai számára 9-12. osztály, összesen 4 osztály.

Előadók: Árvai József és Siklósi Vilmos, tiszteletdíj, utazási ktg. **200.000 Ft**

* Vetélkedő a II. világháborúval kapcsolatban (3 fős csapatokban)

Díjak:

1. díj: Társas utazás Auschwitzba 3 fő részére **150.000 Ft/ 3 fő**
2. díj: Látogatás Budapesten a Terror Házába és a Páva utcai Zsinagógába, ellátással és könyvcsomag Zsidó írok műveiből **150.000 Ft/ 3 fő**
3. díj: Látogatás Budapesten a Terror Házába és a Páva utcai Zsinagógába ellátással

**90.000 Ft/ 3 fő**

* Kiállítás „Köztünk éltek” címmel a Zalaszentgróti járás elhurcolt zsidóságáról a VMK-ban **300.000 Ft**
* Kiállítás megnyitóval egybekötött előadás **200.000 Ft**
* Kötetlen beszélgetés a meghívott díszvendégekkel és vacsora 50 fő **200.000 Ft**

**Mindösszesen, bruttó 3.240.000 Ft, azaz hárommillió-száznegyvenezer forint.**