Szám: 220-17 / 2013. 2. sz. napirendi pont

**ELŐTERJESZTÉS**

**Zalaszentgrót Város Önkormányzata Képviselő-testületének**

**2013. november 28-i ülésére**

**Tárgy:** A helyi adókról szóló önkormányzati rendeletek felülvizsgálata

**Tisztelt Képviselő-testület!**

A Magyarország gazdasági stabilitásáról szóló 2011. évi CXCIV. törvény 32. §-a értelmében a helyi adófizetési kötelezettség növekedését eredményező adórendeletet, annak hatálybalépését megelőző 30 nappal ki kell hirdetni. Zalaszentgrót Város Önkormányzata ugyan nem szándékozik 2014. évre vonatkozóan a helyi adók mértékét emelni, ám a rendeletmódosítási tervezetben az építményadóról szóló 8/1997. (XI.1.) számú önkormányzati rendeletnek az adómentességre vonatkozó, egyértelműsítő szabályozására tekintettel igazodik a hivatkozott jogszabályi előíráshoz. Következésképpen ha az Önkormányzat a módosító adórendeletet 2014. január 1-jétől hatályba kívánja léptetni, akkor azt 2013. december 2-áig ki kell hirdetnie.

A helyi adórendeleteket módosító, jelen előterjesztés 1. számú mellékletét képező rendelettervezet *az egyes adótörvények és azokkal összefüggő más törvények, valamint a Nemzeti Adó-és Vámhivatalról szóló 2010. évi CXXII. törvény módosításáról szóló T/12792. számú Törvényjavaslatban* (a zárószavazás november 19-ére várható), valamint a *Kúria Köf.5.017/2012/8. számú határozatában* foglaltak figyelembevételével került elkészítésre.

Az építményadóról szóló 8/1997. (XI.1.) számú önkormányzati rendeletnek az adómentesség körét szabályozó 4. §-a jelenleg egy tömör és a gyakorlat által igazolt értelmezési zavarokat okozható rendelkezést tartalmaz:

*4.§*

*A helyi adókról szóló törvényben meghatározott mentességen túl mentes az adó alól:*

*(1) Az önkormányzat illetékességi területén lévő, magánszemély tulajdonában álló lakás céljára szolgáló építmény, amely az ingatlantulajdonos tényleges lakáscélú használatában áll.*

A hivatkozott szakasz az adómentesség önkormányzatilag meghatározott körének egyértelműsítése céljából kerül módosításra.

A 4. § (1) bekezdésében mentesíteni kívánjuk az önkormányzat illetékességi területén lévő, lakcímnyilvántartás szerint tárgyév január 1-jén bejelentkezett adóalanyok azon lakás céljára szolgáló építményét, amelyre vonatkozóan az adóalanyok tényleges lakáscélú használata áll fenn.

A 4. § (2) bekezdésében mentesíteni kívánjuk az önkormányzat illetékességi területén lévő, nem lakás céljára szolgáló azon építményeket (célzottan a garázsokat, zártkerti ingatlanokat, stb.), amelyek tulajdonosa, vagyoni értékű jog jogosultja vagy bérlője az önkormányzat illetékességi területén lévő olyan lakás céljára szolgáló építménnyel rendelkezik, ahová a lakcímnyilvántartás szerint tárgyév január 1-jén bejelentkezett.

A rendeletalkotás során figyelemmel kívánunk lenni a Kúria Köf.5017/2012/8.számú határozatára, miszerint az Önkormányzat a lakás céljára használt lakásingatlant – a lakhatás biztonságát jelentő, de az adóalany teherbíró képességét is értékelő szociálpolitikai okokra tekintettel – mentesítheti az építményadó alól. Ebben az esetben azonban a mentesség alapja a tényszerű ottlakás, a lakásingatlan tényleges lakáscélú használata és nem a pusztán igazgatási

jelentőséggel bíró állandó lakos minőség.

A helyi adókról szóló 1990. évi C. törvény (a továbbiakban: Htv.) 6. § d) pontja szerint az Önkormányzat adómegállapítási joga arra terjed ki, hogy az e törvény második részében meghatározott mentességeket, kedvezményeket további mentességekkel, kedvezményekkel bővítse.

Kifejezett korlátot jelent az Önkormányzat adómegállapítási joga számára a Htv. 7. § e) pontja, mely a vállalkozó által használt, üzleti célt szolgáló építmények esetében a Htv. 6. § d) pontján alapuló adómentességet – tekintet nélkül annak a vállalkozóra, illetve az érintett Önkormányzatra nézve esetleges gazdasági, gazdaságpolitikai előnyeire – egészében kizárja. Ugyanakkor az Önkormányzat a nem vállalkozókat is adókötelezettség alá kívánja vonni, ezért az üzleti célt szolgáló építmények tárgyában generális rendelkezést tartalmaz a tervezet.

A szóban forgó törvényjavaslat a Htv.-t módosító több rendelkezésében az „épület”, illetőleg „épületrész” fogalmat „építmény” szövegre mint gyűjtőfogalomra módosítja az értelmezési zavarok megszüntetése érdekében. A fenti definíciókat érintő módosítás átvezetése szükséges az építményadóról, illetőleg a telekadóról szóló helyi rendeletben is.

A jelenlegi módosítás mellékesen deregulációs célt is szolgál, hiszen a jogalkotásról szóló 2012. évi CXXX. törvény (továbbiakban: Jat.) 3. §-a szerint a helyi rendeletben nem ismételhető meg magasabb szintű jogszabály rendelkezése, így a Htv. szabályai sem. Ezt igazolja a Kúria Önkormányzati Tanácsa a Köf. 5056/2012/5. számú határozata, melyben kifejtette, hogy *„a Jat. 3. §-ának helyes értelmezése szerint e tilalom a magasabb jogszabályban foglaltak szó szerinti átvételére vonatkozik, (…). A Jat. 3. §-a az ismétlést, azaz a szó szerinti átvételt tiltja.”* A hivatkozott rendelkezésnek eleget téve hatályon kívül helyezésre kerülnek az adórendeletek egyes, a törvény szövegezéséből változtatás nélkül kiemelt rendelkezései.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt képviselő-testületet:

**A rendelettervezet jelentősnek ítélt hatásai:**

A társadalmi és gazdasági hatásvizsgálat kapcsán megállapítható, hogy a rendelettervezet igazodik a központi jogszabályokhoz. Az adminisztratív terhek a rendelet módosítását követően nem változnak. A rendelet módosítása környezeti és egészségi hatással nem jár. Az adómérték nem változik.

**A rendelet megalkotásának szükségessége, a jogalkotás elmaradásának várható következményei:**

A Htv.-t érintő időközi jogszabályváltozás, és ennek okán a Htv. előírásaival adekvát pontosító és kiegészítő rendelkezések beépítése indokolttá teszi a módosító rendelettervezet megalkotását. A jogalkotásról szóló 2010. évi CXXX. törvény 3. §-ában megfogalmazott ellentétes és párhuzamos szabályozási tilalom szintén szükségessé teszi a helyi rendeleti szabályozás központi jogszabályokhoz való igazítását, ugyanis ennek elmaradása esetén a helyi rendelet szövegezése és a központi jogszabály közti összhang hiánya okán törvénysértő állapot keletkezne.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az új szabályok alkalmazásához, végrehajtásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek rendelkezésre állnak. Tehát nem keletkeztet többletfeltételeket a korábbiakhoz képest.

A Pénzügyi és Ügyrendi Bizottság az előterjesztést megtárgyalta és a 83/2013.(XI. 21.) számú határozatában egyhangúlag javasolja Zalaszentgrót Város Önkormányzat Képviselő-testületének a helyi adókról szóló önkormányzati rendeletek módosítását.

Kérem a Tisztelt Képviselő-testületet, szíveskedjen az előterjesztést megtárgyalni és a mellékelt rendelet-módosítást elfogadni.

**Zalaszentgrót**, 2013. november 22.

**Dr. Simon Beáta**

jegyző

*1. sz. melléklet*

***Zalaszentgrót Város Önkormányzat Képviselő-testületének …/2013. (…….) számú önkormányzati rendelete az építményadóról szóló 8/1997.(XI. 1.) számú önkormányzati rendeletének, az idegenforgalmi adóról szóló 22/2001. (XII. 27.) számú önkormányzati rendeletének, valamint a telekadóról szóló 21/2012. (XII. 1.) számú önkormányzati rendeletének módosításáról.***

***Bevezető rendelkezések***

Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 1. pontjában, valamint a helyi adókról szóló 1990. évi C. törvény 1. § (1) bekezdésében kapott felhatalmazás alapján az építményadóról szóló 8/1997.(XI. 1.) számú önkormányzati rendeletének, az idegenforgalmi adóról szóló 22/2001. (XII. 27.) számú önkormányzati rendeletének, valamint a telekadóról szóló 21/2012. (XII. 1.) számú önkormányzati rendeletének módosításáról a következőket rendeli el:

***Építményadó***

1. ***§***

Az építményadóról szóló 8/1997. (XI. 1.) számú önkormányzati rendelet (a továbbiakban: Ér.) 4. § (1) bekezdése helyébe a következő rendelkezés lép:

4. §

(1) A helyi adókról szóló törvényben meghatározott mentességen túl mentes az adó alól:

a)   Az az építmény, ahol az adóalany tárgyév január 1-jén lakcímet igazoló hatósági igazolvány adatai szerint állandó lakcímmel rendelkezik és azt ténylegesen, életvitelszerűen is lakhelyként használja.

b)   Az a nem lakás céljára szolgáló építmény, amelynek tulajdonosa, az ingatlan-nyilvántartásba bejegyzett vagyoni értékű jog jogosultja vagy bérlője a Zalaszentgrót Városi Önkormányzat illetékességi területén lévő, tényleges lakáscélú használatában álló valamely építményben a tárgyév január 1-jén lakcímet igazoló hatósági igazolvány adatai szerint állandó lakcímmel rendelkezik.

1. ***§***

Az Ér. 4. §-a a következő (2) bekezdéssel egészül ki:

(2) A 4.§ (1) bekezdésében a tényleges lakáscélú használat: Egy magánszemély számára az a lakóingatlan szolgál ténylegesen, életvitelszerűen lakóhelyéül, ahonnan életét szervezi, ahol a magánszemély az életviteléhez szükséges tevékenységeket legjellemzőbben folytatja, amely családi élete helyszínéül szolgál, amely vonatkozásában közüzemi szolgáltatásokat vesz igénybe, illetve amely elsődleges elérhetőségi címeként jelenik meg a hatóságoknál, közműszolgáltatóknál.

1. ***§***

Az Ér. 4. §-a a következő (3) bekezdéssel egészül ki:

4. §

(3) A 4. § (1) bekezdésében meghatározott adómentesség nem vonatkozik az üzleti célt szolgáló építményre.

1. ***§***

Az Ér. 7. § b) pontjában az „épület” szövegrész helyébe az „építmény” szövegrész lép.

***Telekadó***

1. ***§***

A telekadóról szóló 21/2012. (XII. 1.) számú önkormányzati rendelet (a továbbiakban: Tr.) 2. § helyébe a következő rendelkezés lép:

2. §

Az adókötelezettség meghatározására a Htv. 17. §-ban foglaltak az irányadók.

1. ***§***

A Tr. 6. § (6) bekezdésében az „épület, épületrész” szövegrész helyébe az „építmény” szövegrész lép.

***Záró rendelkezések***

1. ***§***

(1) E rendelet a kihirdetését követő napon lép hatályba és a hatályba lépését követő napon hatályát veszti.

(2) A rendelet hatálybalépésével egyidejűleg hatályon kívül helyezésre kerül az idegenforgalmi adóról szóló 22/2001. (XII. 27.) számú önkormányzati rendelet 11. §-a.

**Baracskai József Dr. Simon Beáta**

polgármester jegyző

A rendelet 2013. ………………hó …... napján került kihirdetésre.

**Dr. Simon Beáta**

jegyző